અમદાવાદ: શેરબજારમાં આગઝરતી તેજી જોવા મળી રહી છે. વૈશ્વિક તથા સ્થાનિક બજારમાં નકારાત્મક પરિબળોના અભાવ વચ્ચે શેરબજાર નવી ઊંચાઇએ જોવા મળ્યું છે. આજે શરૂઆતે ઇન્ટ્રા ડે ટ્રેડિંગમાં બીએસઇ સેન્સેક્સ ૨૧૮ પોઇન્ટના ઉછાળો ૩૨ હજારને પાર ૩૨,૦૨૩ના મથાળે ખૂલ્યો હતો. નિફ્ટી પણ પ્રથમ વાર ૬૪ પોઇન્ટના ઉછાળે ૯,૮૫૦ પોઇન્ટની ઉપર ઇન્ટ્રા ડે ટ્રેડિંગમાં ૯,૮૮૦ પોઇન્ટની સપાટીએ જોવાઇ હતી. આમ, સેન્સેક્સ અને નિફ્ટી નવી ઊંચાઇએ જોવા મળ્યા હતા.